ЈАВНО ПРЕДУЗЕЋЕ „ЕЛЕКТРОПРИВРЕДА СРБИЈЕ“ БЕОГРАД

ЕЛЕКТРОПРИВРЕДА СРБИЈЕ ЈП БЕОГРАД-ОГРАНАК ТЕНТ

Улица: Богољуба Урошевића- Црног број 44

Место:Обреновац

Број: 5364-E.03.02.-466565/9-2018 од 06.12.2018.године

На основу члана 54. и 63. Закона о јавним набавкама („Службeни глaсник РС", бр. 124/12, 14/15 и 68/15), Комисија за јавну набавку број **ЈН 1104/2018 (3000/0284/2018)** за набавку добара: Цевни сноп хладњака уља за подмазивање ТТНП, на захтев заинтересованих лица, даје

ДОДАТНЕ ИНФОРМАЦИЈЕ ИЛИ ПОЈАШЊЕЊА

У ВЕЗИ СА ПРИПРЕМАЊЕМ ПОНУДЕ

**Бр. 2**

Пет и више дана пре истека рока предвиђеног за подношење понуда, заинтересована лица су у писаном облику од наручиоца тражила додатне информације односно појашњења, а Наручилац објављује на Порталу јавних набавки и интернет страници Наручиоца,следеће информације, односно појашњења:

**ПИТАЊЕ 1**:

Прецизно треба навести рок за предају понуде за јавну набавку , јер је у позиву за предмет наведено :“Елементи хидрауличних и пнеуматских инсталација“, а не „Цевни сноп хладњака уља за подмазивање ТТНП“, тако да није јасно да ли је цео документ позива погрешан (укључујући и наведени рок) или је грешка само у предмету јавне набавке?

**ОДГОВОР 1:**

Наручилац је 04.12.2018. године извршио исправку Позива за подношење понуда. Рок за подношење понуда рачуна се од дана објаве исправке Позива за подношење понуда, тако да је нови рок за подношење понуда до 08.01.2019. године до 10:30 часова.

**ПИТАЊЕ 2**:

Навести пречник и дебљине цевних плоча, јер тај податак није видљив ни на једном приложеном документу.

**ОДГОВОР 2:**

Дебљина цевних плоча је 27mm, дебљина преградних плоча 7mm, а пречник цевних плоча је 490mm.

**ПИТАЊЕ 3**:

Навести број, димензије и материјал вијака за повезивање цевних плоча и прирубница хладњака уља.

**ОДГОВОР 3:**

Вијци нису предмет набавке.

**ПИТАЊЕ 4:**

Прецизно треба навести растојање између бакарних ламела оребрених цеви или број ламела по метру (дужине) цеви, како би оребрење било потпуно дефинисано.

**ОДГОВОР 4:**

На постојећем демонтираном цевном снопу цеви су са паралелним ламелама. Материјал ламела је Cu99%, дебљина ламеле 0,5mm, а корак 2,1mm.

У зависности од избора типа ламелирања (паралелног или спиралног) неопходно је утврдити тачан број ламела, тј. одредити измењивачку површину како би хладњак задовољио захтеване карактеристике.

Сви подаци су искључиво за потребе давања понуде.

Изабрани Понуђач мора извршити увид у постојећи цевни сноп хладњака уља ради дефинисања геометрије, орјентације преградних плоча и мора на основу термичког прорачуна гарантовати захтеване параметре.

**У складу са наведеним појашњењима Комисија ће израдити измене и допуне конкурсне документације и исте објавити на Порталу јавних набавки и интернет страници Наручиоца.**